
MAŽOS VERTĖS PIRKIMAS 
SKELBIAMOS APKLAUSOS SĄLYGOS
ĮTRAUKIOJO UGDYMO PAGRINDAI IR PRINCIPAI – MOKYMAI
1. BENDROSIOS NUOSTATOS
1.1. Šis mažos vertės viešasis pirkimas (toliau - pirkimas) vykdomas skelbiamos apklausos būdu, naudojantis Centrinės viešųjų pirkimų informacinės sistemos (toliau - CVP IS) priemonėmis. Pirkimo procedūras vykdo pirkimo organizatorius. Pirkimas atliekamas, vadovaujantis Lietuvos Respublikos viešųjų pirkimų įstatymu (toliau – VPĮ), Mažos vertės pirkimų tvarkos aprašu, patvirtintu Viešųjų pirkimų tarnybos (toliau – VPT) direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“ (toliau – Aprašas), Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei pirkimo dokumentais, kuriuos sudaro skelbimas apie pirkimą (toliau – Skelbimas), apklausos sąlygos (toliau – Sąlygos) ir Sąlygų priedai: Nr. 1 „Pasiūlymo forma“, Nr. 2 „Techninė specifikacija“, Nr. 3 „Sutarties projektas“ bei pirkimo dokumentų paaiškinimai (patikslinimai). Vartojamos sąvokos apibrėžtos VPĮ, VPT direktoriaus įsakymu patvirtintoje Numatomo viešojo pirkimo ir pirkimo vertės skaičiavimo metodikoje bei VPT direktoriaus įsakymu patvirtintoje Kainodaros taisyklių nustatymo metodikoje.
1.2. Pirkimo dokumentai skelbiami CVP IS. Perkančiosios organizacijos ir tiekėjo bendravimas ir keitimasis informacija vyksta naudojantis CVP IS priemonėmis. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, adresu https://viesiejipirkimai.lt
1.3. Pirkimo sąlygose vartojamos sąvokos:
1.3.1.	subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus;
1.3.2. trečiasis asmuo – ūkio subjektas, kurio veikla apsiriboja tik prievoliniais santykiais su tiekėju (įrenginių, patalpų nuoma ir pan.) ir iš kurio tiekėjas, siekdamas atitikti pirkimo dokumentuose nustatytus kvalifikacijos reikalavimus, jo pasiūlymo laimėjimo atveju ketina pasitelkti įrenginius, mechanizmus ir pan.;
1.3.3. kvazisubtiekėjas – specialistas, kurio kvalifikacija tiekėjas remiasi, ir kuris pasiūlymo teikimo metu dar nėra tiekėjo, ūkio subjekto, kurio pajėgumais tiekėjas remiasi, ar subtiekėjo darbuotojas, tačiau jį ketinama įdarbinti, jei pasiūlymas bus pripažintas laimėjusiu;
1.3.4. ūkio subjektas, kurio pajėgumais remiamasi – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus;
1.3.5. kitos sąvokos apibrėžtos Lietuvos Respublikos viešųjų pirkimų įstatyme (toliau – Viešųjų pirkimų įstatymas), Lietuvos Respublikos civiliniame kodekse bei kituose viešuosius pirkimus bei pirkimo objektą reglamentuojančiuose teisės aktuose.
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.
1.5. Tiesioginį ryšį su tiekėjais įgalioti palaikyti perkančiosios organizacijos atstovai: dėl pirkimo procedūrų – Marta Falko, tel. +370 444 40218, el. p. marta.falko@telsiai.lt dėl pirkimo objekto – Telšių „Atžalyno“ progimnazijos direktoriaus pavaduotoja ūkio ir bendriesiems klausimams Donata Kimbarienė, tel. +37064123443, el. p. ukis@atzalynomokykla.lt
1.6. Tiekėjai ir (ar) jų įgalioti atstovai nedalyvauja susipažinimo su pasiūlymais, pasiūlymų nagrinėjimo ir vertinimo procedūrose. Informacija apie pirkimo dalyvius, jų pasiūlymuose nurodytas kainas dalyviams, išskyrus atvejus, kai pirkimo sutartis sudaroma žodžiu, bus pateikta po sprendimo dėl pirkimą laimėjusio pasiūlymo priėmimo.
1.7. Perkančioji organizacija privalo nutraukti pradėtas pirkimo procedūras, jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti. 
1.8. Perkančioji organizacija turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jį įvykdžius būtų įsigytas perkančiosios organizacijos poreikių neatitinkantis pirkimo objektas.
1.9. Atliekamas žaliasis pirkimas. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4 punkto 4.4.3. papunkčiu. Aplinkos apsaugos kriterijai nustatyti techninėje specifikacijoje (pirkimo sąlygų 2 priedas) ir sutarties projekte (pirkimo sąlygų 3 priedas).
1.10. Pirkimas nebus vykdomas per/ iš CPO, nes CPO kataloge nėra perkamų paslaugų.
2. INFORMACIJA APIE PERKANČIĄJĄ ORGANIZACIJĄ IR PIRKIMO OBJEKTĄ
2.1. Perkančioji organizacija – Telšių „Atžalyno“ progimnazija, Savivaldybės biudžetinė įstaiga juridinio asmens kodas 290554930, adresas P. Cvirkos g. 2, LT-87351, Telšiai.
2.2. Pirkimą perkančiosios organizacijos vardu atlieka Telšių rajono savivaldybės administracijos centrinė perkančioji organizacija, juridinio asmens kodas 180878299, adresas Žemaitės g. 14, Telšiai. Sutartį pasirašys perkančioji organizacija – Telšių „Atžalyno“ progimnazija.
2.3. Pirkimo objektas – įtraukiojo ugdymo pagrindai ir principai – mokymai. Pirkimas finansuojamas Europos Sąjungos lėšomis ir savivaldybės lėšomis, įgyvendinant projektą Nr. 10-012-P-0001 „Tūkstantmečio mokykla II“.
2.4. Pirkimas į dalis neskaidomas.
2.5. Pirkimo objektas apibūdintas ir reikalavimai jam nustatyti techninėje specifikacijoje (pirkimo sąlygų 2 priedas) ir sutarties projekte (pirkimo sąlygų 3 priedas). 
2.6. Pasiūlymas turi būti pateiktas visai pirkimo dokumentuose nurodytai pirkimo apimčiai.
2.7. Techninėje specifikacijoje ir (ar) kituose pridedamuose dokumentuose apibūdinant pirkimo objektą galimai nurodytas konkretus pavadinimas ar šaltinis, konkretus procesas ar prekės ženklas, patentas, tipai, konkreti kilmė ar gamyba, standartas yra tik informacinio pobūdžio, tiekėjas gali pateikti lygiavertį sprendinį (kitų gamintojų lygiavertė produkcija ar įranga, pan.) nurodytajam.
2.8. Paslaugų atlikimo vieta: Telšių rajono savivaldybės teritorijoje.
2.9. Paslaugų teikimo terminas – 6 mėnesiai nuo Sutarties pasirašymo dienos. Sutarties pratęsimas nenumatomas.
2.10. Viešajam pirkimui pateikto pasiūlymo kaina bus laikoma per didele, nepriimtina, jeigu viršys 45375,00 EUR su PVM* sumą (* arba ta pati suma be PVM, jei tiekėjas yra ne PVM mokėtojas ar paslaugos neapmokestinamos PVM, ar dėl kitų priežasčių perkančiosios organizacijos galutinė tiekėjui mokėtina suma bus be PVM).
3. REIKALAVIMAI TIEKĖJAMS (KVALIFIKACIJA)
 3.1. Tiekėjas, dalyvaujantis pirkime, turi atitikti kvalifikacijos reikalavimus nustatytus pirkimo dokumentuose. Atitikimą kvalifikacijos reikalavimams įrodantys dokumentai turi būti pateikiami kartu su pasiūlymu.

	Teisė verstis atitinkama veikla

	Kvalifikacijos reikalavimai
	Atitikimą kvalifikacijos reikalavimams įrodantys dokumentai

	Tiekėjas turi turėti teisę patvirtinti pedagoginių darbuotojų dalyvavimą programoje – išduoti kvalifikacijos tobulinimo pažymėjimus, t. y.  jis turi būti akredituotas pagal 2006 m. sausio 23 d. Lietuvos Respublikos švietimo ir mokslo ministro įsakymu Nr. ISAK-109 patvirtintas Institucijų, vykdančių mokytojų ir švietimo pagalbą teikiančių specialistų kvalifikacijos tobulinimą, veiklos vertinimo ir akreditacijos taisykles.
· jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;
· tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;
· subtiekėjams reikalavimas nenustatomas.
	Lietuvos Respublikos švietimo, mokslo ir sporto ministerijos nustatyta tvarka išduotas galiojantis dokumentas.

CVP IS priemonėmis pateikiama skaitmeninė dokumento kopija.

Be kita ko, perkančioji organizacija tikrins, ar pasiūlymą teikiantis tiekėjas, jungtinės veiklos partneris arba ūkio subjektas, kurio pajėgumais remiamasi, yra šiame akredituotų įstaigų sąraše:
https://www.nsa.smm.lt/istaigu-vertinimas/pedagogu-kvalifikacijos-tobulinimo-istaigu-isorinis-vertinimas/akredituotos-istaigos/



3.2. Jeigu tiekėjas pasitelkia specialistus ar ekspertus (fiziniai asmenys), kuriais remiamasi įrodinėjant tiekėjo kvalifikaciją ir vykdant sutartį, tačiau pasiūlymo pateikimo metu jie nėra tiekėjo ar jo pasitelkiamo kito ūkio subjekto darbuotojai, bet laimėjimo atveju būtų įdarbinti (t.y. kvazisubtiekėjai), tokiu atveju kartu su pasiūlymu turi būti pateiktas dvišalis ketinimo protokolas (ar susitarimas) dėl specialistų įdarbinimo pirkimo laimėjimo atveju. Jei pasitelkiamo specialisto, kuris nėra tiekėjo ar kito pasiūlyme nurodyto ūkio subjekto darbuotojas, neketinama įdarbinti, jis yra laikomas savarankišku atskiru kitu ūkio subjektu ir jam taikomos visos nuostatos, taikomos pasitelkiamiems kitiems ūkio subjektams. Tokie fiziniai asmenys nurodomi pasiūlymo formoje.
3.3. Dokumentai dėl tiekėjo kvalifikacijos bus priimtini po pasiūlymų pateikimo termino pabaigos, tačiau tiekėjo kvalifikacija turi būti įgyta iki pasiūlymų pateikimo termino pabaigos.
3.4. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.
3.5. Pateikdamas atitinkamų dokumentų skaitmenines kopijas ir pasiūlymą pasirašydamas tiekėjo vadovas arba jo įgaliotas asmuo, deklaruoja, kad kopijos yra tikros. Perkančioji organizacija pasilieka sau teisę prašyti dokumentų originalų.

4. TIEKĖJŲ PAŠALINIMO PAGRINDAI

4.1.  Reikalavimai dėl tiekėjo, ūkio subjektų, kurių pajėgumais tiekėjas remiasi, pašalinimo pagrindų nebuvimo:
Perkančioji organizacija atmeta tiekėjo pasiūlymą, jeigu: 
· Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų (VPĮ 46 straipsnio 4 dalies 1 punktas).
· Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms (VPĮ 46 straipsnio 4 dalies 2 punktas).
· Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti (VPĮ 46 straipsnio 4 dalies 3 punktas).
· Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
· Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis (VPĮ 46 straipsnio 4 dalies 5 punktas).
4.2.  Tiekėjas teikdamas pasiūlymą neturi pateikti nei EBVPD nei laisvos formos deklaracijos dėl atitikties reikalavimams. 
5. PIRKIMO DOKUMENTŲ PAAIŠKINIMAI IR PATIKSLINIMAI
5.1. Tiekėjas gali prašyti, kad perkančioji organizacija paaiškintų pirkimo dokumentus, taip pat teikti pasiūlymus dėl pirkimo dokumentų patikslinimų. Teikti pasiūlymus dėl pirkimo dokumentų patikslinimų ir kreiptis dėl pirkimo dokumentų paaiškinimo į perkančiąją organizaciją galima ne vėliau kaip likus 2 darbo dienoms iki pasiūlymų pateikimo termino pabaigos. Pirkimo dokumentų paaiškinimai ir patikslinimai gali būti teikiami ir perkančiosios organizacijos iniciatyva.
5.2. Paaiškinimai ir patikslinimai skelbiami CVP IS priemonėmis ir siunčiami užklausą pateikusiam bei visiems prie pirkimo prisijungusiems tiekėjams. Jei paaiškinimai ar patikslinimai teikiami perkančiosios organizacijos iniciatyva, jie skelbiami CVP IS priemonėmis. Paaiškinimai ir patikslinimai pateikiami likus ne mažiau kaip 1 darbo dienai iki pasiūlymų pateikimo termino pabaigos. Jei perkančioji organizacija paaiškinimų ar patikslinimų nepateikia iki nurodyto termino, pasiūlymų pateikimo terminas nukeliamas ne trumpesniam laikui nei tas, kiek vėluojama juos pateikti.
5.3. Perkančioji organizacija, paaiškindama ar patikslindama pirkimo dokumentus, užtikrina tiekėjų anonimiškumą, t. y. užtikrina, kad tiekėjai nesužinotų kitų tiekėjų, ketinančių dalyvauti pirkimo procedūrose, pavadinimų ir kitų rekvizitų.
5.4. Jei pateikti paaiškinimai ar patikslinimai iš esmės keičia pirkimo dokumentuose nustatytus reikalavimus pirkimo objektui ar pasiūlymų rengimui, pasiūlymų pateikimo terminas skaičiuojamas iš naujo nuo paaiškinimų ar patikslinimų paskelbimo CVP IS priemonėmis dienos, o informacija apie atliktus pakeitimus siunčiama visiems prie pirkimo prisijungusiems tiekėjams ir paskelbiama prie pirkimo dokumentų.
5.5. Perkančioji organizacija nerengs susitikimo su tiekėjais dėl pirkimo dokumentų.

6. PASIŪLYMŲ RENGIMAS IR TEIKIMAS
6.1. Tiekėjui nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) atmetami.
6.2. Tiekėjas gali pateikti tik vieną pasiūlymą. Jei tiekėjas pateikia daugiau kaip vieną pasiūlymą arba ūkio subjektų grupės dalyvis dalyvauja teikiant kelis pasiūlymus, visi tokie pasiūlymai bus atmesti.
6.3. Tas pats subtiekėjas gali būti nurodytas kelių tiekėjų pasiūlymuose tame pačiame pirkime. Vis dėlto, turi būti užtikrinta, kad tuo nebūtų piktnaudžiaujama siekiant pateikti alternatyvius pasiūlymus (pvz. jei tas pats subtiekėjas kelių tiekėjų pasiūlymuose nurodomas kaip atliekantis pagrindinę visų darbų dalį, tarkime 99 proc.). Tokiu atveju bus laikoma, kad pateikti du alternatyvūs pasiūlymai ir tokių tiekėjų pasiūlymai bus atmesti. 
6.4. Jei pasiūlymą teikia ūkio subjektų grupė, ji taip pat pateikia ir jungtinės veiklos sutarties kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant pirkimo sutartį bei šių įsipareigojimų vertės dalis, sudaranti bendrą pirkimo sutarties vertę. Taip pat turi būti pateikta informacija apie asmenį, atstovaujantį ūkio subjektų grupei bendraujant su perkančiąja organizacija.
6.5. Tiekėjas gali remtis kitų ūkio subjektų pajėgumais, tik tuomet, kai tas subjektas, kurio pajėgumais buvo pasiremta, pats teiks tas paslaugas – išduos dalyvių pažymėjimus.
6.6. Jeigu tiekėjas remiasi kito ūkio subjekto pajėgumais, jis, teikdamas pasiūlymą, turi pateikti įrodymus, kurie patvirtintų, kad tiekėjui ūkio subjektų ištekliai bus prieinami per visą sutartinių įsipareigojimų vykdymo laikotarpį. Tokiais įrodymais gali būti ūkio subjekto įsipareigojimas (deklaracija, ketinimų protokolas, sutartys ir pan.), kad jis turi reikiamus išteklius, sutartis su tiekėju ir pan. Rėmimasis ūkio subjektų pajėgumais neribojimas.
6.7. Kiti ūkio subjektai, kurių pajėgumais (kvalifikacija) tiekėjas ketina remtis ir kvazisubtiekėjai (t.y. asmenys, kuriuos planuojama įdarbinti) turi būti išviešinti teikiant pasiūlymą.
6.8. Tiekėjas pasiūlyme neprivalo nurodyti, kokius subtiekėjus pasitelks pirkimo sutarties vykdymui ir šią informaciją gali nurodyti vėliau, jei bus nustatytas laimėtoju ir su juo bus sudaroma pirkimo sutartis.
6.9 Sudarius sutartį, tačiau ne vėliau negu sutartis pradedama vykdyti, tiekėjas, kuris bus pripažintas laimėjusiu, įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu sutarties vykdymo metu, taip pat apie naujus subtiekėjus, kuriuos jis ketina pasitelkti vėliau. 
6.10. Perkančioji organizacija sutarties projekte (pirkimo sąlygų 3 priedas) nustato tiesioginio atsiskaitymo su subtiekėjais galimybę.
6.11. Visi pasiūlyme pateikiami dokumentai turi būti pateikti elektronine forma (tiesiogiai suformuoti elektroninėmis priemonėmis arba skaitmeninės dokumentų kopijos). Pasiūlymo dokumentai turi būti suformuoti naudojant nediskriminuojančius, visuotinai prieinamus duomenų failų formatus (pvz., pdf, docx ). Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus.
6.12. Pasiūlymas turi būti parengtas lietuvių kalba. Jei reikalaujami dokumentai negali būti pateikti lietuvių kalba, turi būti pateiktas patvirtintas vertimas. Vertimas turi būti patvirtintas tiekėjo vadovo arba jo įgalioto asmens parašu. 
6.13. Pasiūlymo kaina pateikiama eurais, išreiškiant ir apskaičiuojant taip, kaip nurodyta pasiūlymo formoje. Bendra pasiūlymo kaina, įkainiai turi būti nurodomi dviejų skaičių po kablelio tikslumu. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną. Į pasiūlymo kainą turi būti įskaityti visi mokesčiai ir visos tiekėjo išlaidos, būtinos pirkimo sutarties įvykdymui.
6.14. Pasiūlyme tiekėjas turi aiškiai nurodyti, kuri pasiūlymo informacija yra konfidenciali, vadovaujantis VPĮ 20 straipsniu. Jeigu perkančiajai organizacijai kyla abejonių dėl tiekėjo pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali.
6.15 Pasiūlymas turi būti pateiktas užpildant pasiūlymo formą ir pridedant visus pirkimo dokumentuose reikalaujamus dokumentus.
6.16. Tiekėjas privalo pateikti:
6.16.1. užpildytą pasiūlymo formą;
6.16.2. kvalifikacijos reikalavimus įrodančius dokumentus;
6.16.3. įgaliojimo ar kito dokumento, suteikiančio teisę pateikti ir (ar) pasirašyti pasiūlymą bei kitus dokumentus, kopiją (jeigu pasiūlymą pateikia ne tiekėjo vadovas);
6.16.4. jungtinės veiklos sutarties skaitmeninę kopiją (jeigu dalyvauja ūkio subjektų grupė), ūkio subjektų, kurių pajėgumais remiamasi (jeigu tokių bus), išteklių prieinamumą įrodančius dokumentus (deklaracija, ketinimų protokolas, sutartys ir pan.), kvazisubtiekėjų (jei tokių bus) dvišalį ketinimo protokolą (ar susitarimą) dėl įdarbinimo pirkimo laimėjimo atveju;
6.16.5. kitus reikalaujamus dokumentus.
6.17. Pasiūlymas turi galioti ne trumpiau nei 30 dienų nuo pasiūlymų pateikimo termino pabaigos. Perkančioji organizacija turi teisę prašyti, kad tiekėjas pratęstų pasiūlymo galiojimą, o tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą, jeigu jo reikalaujama.
6.18. Pasiūlymai turi būti pateikti iki skelbime apie pirkimą nurodyto termino, tik elektroninėmis priemonėmis, naudojant CVP IS. Perkančioji organizacija turi teisę pratęsti pasiūlymo pateikimo terminą.
6.19. Perkančioji organizacija reikalauja, jog dokumentai, kurie turi būti pasirašyti tiekėjo ar jo įgalioto asmens būtų pasirašyti fiziniu arba kvalifikuotu elektroniniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Perkančiajai organizacijai kilus abejonių dėl dokumentų tikrumo, ji turi teisę reikalauti pateikti dokumentų originalus. Gali būti:
6.19.1. pateikiami kvalifikuotu elektroniniu parašu pasirašyti elektroninėmis priemonėmis suformuoti dokumentai;
6.19.2. skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).
6.20. Iki pasiūlymų pateikimo termino pabaigos, tiekėjas gali pakeisti arba atšaukti savo pasiūlymą. Toks pakeitimas arba pranešimas pripažįstamas galiojančiu, jeigu perkančioji organizacija jį gavo iki pasiūlymų pateikimo termino pabaigos.
7. PASIŪLYMŲ ŠIFRAVIMAS
7.1. Tiekėjo teikiamas pasiūlymas gali būti užšifruojamas. Kainos užšifravimas ir iššifravimas vykdomas vadovaujantis Viešųjų pirkimų tarnybos direktoriaus 2017-12-28 įsakymu Nr. 1S-181 patvirtintomis Naudojimosi centrine viešųjų pirkimų informacine sistema taisyklėmis. 
8. SUSIPAŽINIMAS SU PASIŪLYMAIS IR JŲ VERTINIMAS
8.1. Pirminis susipažinimas su CVP IS priemonėmis pateiktais tiekėjų pasiūlymais vyks skelbime apie pirkimą nurodytu laiku. Informacija apie pirkimo dalyvius, jų pasiūlymuose nurodytas kainas pirkimo dalyviams bus pateikta po sprendimo dėl pirkimą laimėjusio pasiūlymo priėmimo. 
8.2. Ekonomiškai naudingiausias pasiūlymas išrenkamas pagal kainą.
8.3. Pirkimo metu perkančioji organizacija su tiekėjais nesiderės.
8.4. Pateiktus pasiūlymus nagrinėja, vertina ir palygina pirkimo organizatorius šia tvarka:
8.4.1. įvertina formaliuosius pasiūlymo atitikimo duomenis (ar pateiktas įgaliojimas pasirašyti ir pateikti pasiūlymą ir pan.);
8.4.2.įvertina, ar tiekėjo pasiūlyme nėra nurodytos kainos apskaičiavimo klaidų;
8.4.3. įvertina, ar tiekėjo pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą;
8.4.4. galimo laimėtojo įvertina dokumentus, patvirtinančius kvalifikacijos reikalavimus;
8.4.5. sudaro pasiūlymų eilę.
8.5. Jeigu dalyvis pateikė netikslius, neišsamius ar klaidingus dokumentus ar duomenis apie atitiktį pirkimo dokumentų reikalavimams arba šių dokumentų ar duomenų trūksta, Komisija gali nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis.
8.6. Perkančioji organizacija gali prašyti dalyvių patikslinti, papildyti arba paaiškinti savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
8.7. Pirkimo organizatorius gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis šių konkurso sąlygų ir VPĮ reikalavimais, pasiūlymas turi būti atmestas.
8.8. Perkančioji organizacija ekonomiškai naudingiausią pasiūlymą nustato laimėjusiu, jeigu jis tenkina visas šias sąlygas:
8.8.1. pasiūlymas atitinka pirkimo dokumentuose nustatytus reikalavimus, sąlygas;
8.8.2. tiekėjas atitinka nustatytus kvalifikacijos reikalavimus;
8.8.3. tiekėjas per perkančiosios organizacijos nustatytą terminą patikslino, papildė, paaiškino informaciją;
8.8.4. pasiūlyta kaina neviršija pirkimui skirtų lėšų, nustatytų perkančiosios organizacijos prieš pradedant pirkimo procedūrą;
8.8.5. nėra kitų pagrindų atmesti tiekėjo pasiūlymą.

8.9. Pasiūlymai eilėje surašomi kainos didėjimo tvarka. Jeigu kelių pateiktų pasiūlymų kainos yra vienodos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

8.10. Eilė nesudaroma, jei pasiūlymą pateikė ar pirkimo procedūrų metu atmetus kitus pasiūlymus, liko vienas tiekėjas.
8.11. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.
8.12. Pirkimo sutartis sudaroma netaikant pirkimo sutarties sudarymo atidėjimo termino.
8.13. Tiekėjas, kurio pasiūlymas laimėjo, kviečiamas sudaryti pirkimo sutartį.
8.14. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties, arba atsisako sudaryti pirkimo sutartį pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju arba jeigu tiekėjas neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, neįvykdžiusio kitų pirkimo sutarties įsigaliojimo sąlygų, jeigu tenkinamos VPĮ 45 straipsnio 1 dalyje išdėstytos sąlygos.

9. KITOS SĄLYGOS IR INFORMACIJA
9.1. Tiekėjas, kuris mano, kad Perkančioji organizacija nesilaikė VPĮ reikalavimų ir tuo pažeidė ar pažeis jo teisėtus interesus, turi teisę iki pirkimo sutarties sudarymo pareikšti pretenziją Perkančiajai organizacijai dėl Perkančiosios organizacijos veiksmų ar priimtų sprendimų. 
9.2. Ginčai dėl pirkimo nagrinėjami, žala tiekėjui atlyginama, pirkimo sutartis pripažįstama negaliojančia bei alternatyvios sankcijos taikomos vadovaujantis VPĮ VII skyriaus nuostatomis.
10. PIRKIMO SUTARTIES SĄLYGOS
[bookmark: _GoBack]10.1. Pirkimo sutarties projektas pateikiamas pirkimo sąlygų 3 priede.
image1.png




oleObject1.bin
[image: image1.png]






